Беседа:Ябланово

message: Какви са тези писания за турските родове?Те изобщо не са енциклопедични.Направо са смешни.Такива работи нямат място в енциклопедията.Редактирайте ги да не Ви се смее целия свят.Добри 07:47, 10 февруари 2012 (UTC)
replies: text: — Лъчезар • Б/П 15:09, 10 февруари 2012 (UTC)

message: Премествам тук огромните цитати от секцията История:
I.".....От незапомнени времена селата Ябланово (Алванлар) и Малко село (Кючюклер) са населени компактно с българи-мюсюлмани, които изповядват исляма. Те се самоопределят, като турци- къзълбаши или алияни. Кога, как, кои, при какви социално-икономически, политически и др. условия те са се заселили тук?! Според тях, те са дошли от ХОРОСАН - Иран. Твърди се, че те са основателите на въпросните села. Според легендата, която е широко разпространена, духовните им водачи - Братята (БОБАЛАР), от м. "Боба Конду " под връх Али баба по посока днешното Герлово /север/ пуснали своите стрели: на брат Алван паднала в Ябланово - нарекли го АЛВАНЛАР; на Велит - в село Могилец, община Омуртаг - нарекли го ВЕЛЕТЛЕР ; на най-малкия - в Малко село - нарекли го КЮЧЮКЛЕР. Така всеки от тях основал своето село. Според една друга версия, те са били заселвани съзнателно към балканските християнски страни, завладени от Османската държава, като опасни за устоите на империята общности - смятали ги за бунтар ски настроени, обичащи свободния живот, свободомислещи тюркменски, номадски племена от Мала Азия. Онеправдани, преследвани от държавната власт. Зетят на пророка Мохамед - АЛИ е бил първообраз и символ на алианите. Наричли ги къзълбаши (червеноглави), тъй като са носели червени кърпи на главите си: младите мъже - червен пояс и фес,чалми с преобладаващо червени нишки; жените - стабилизирана червена роза, избродирана на черен фон на кърпата за чело, наречена ХОТОЗ (накит, емблема, символ)....Този цвят присъства в чеиза на момата в Ябланово - в домашно тъканите кенарени ризи, дългите гащи, фути /престилки/, бродираните кърпи,черве /кърпа за лице за бебе/, пешкир, ялък /кърпа за пояс/, плетени вълненеи чорапи за жените....Тази яркост, хубост в носиите е може би отражение и на пълноценния живот на хората - трудолюбиви, занимаващи се предимно с животновъдство и земеделие и до днес, ученолюбиви (още през 1951г, при масовото изселване в Турция, в котленската гимназия са учили от Ябланово Хюсеин Томаров, Али Пътърл ъ, Халил Карагъоз, Али Мехмед и др.) - чест и дълг е да изучат децата си, жизнерадостни - песента в устата на жени и мъже, млади и стари присъства неизменно в бита им. Може би малцина знаят,че по сведение на Константин Иречек яблановци са били едни от основателите на с.Сунгурлар /Сунгурларе/, а в с.Славянци и днес живеят техни потомци.... В определени дни от годината - предимно след прибирането на реколтата хората тук посещават ТЮРБЕТА : Али Боба, Хюсеин Боба, Хасан Боба, Хазър Назър Боба, където колят курбан,четат молитви, пеят религиозни песни -НЕФЕС, четат сура от свещената книга "Куранъ-керим"....В повечето случаи нефесите четат индивидуално или групово, а ашика /музиканта/ пее и свири на булгарина или балама.... Тук се отбелязва КЬОФЮР /при българите Великден/ с палене на огньове и въртене на горящи факли от момчета, направили ги от сухи черешови кори. Остатъкът от дръжката на факлата се забива в двора на къщата, като се захлупва върха с черупка от яйце. ХЪДРЕЛЛЕЗ /при българите Гергьовден/ се празну ва с курбани много песни и игри, веселби и люлки 2-3 дена. В Ябланово това става в м."СЮВЕН БУРНУ" и днес.... " - Из статията "Етническа мозайка за толерантност и ежедневна човешка близост" - Христо Ников, в."Котленски край"-бр.11,ноември 2004г. 
II."…селището е било основано през 1400година от фамилиите Моллаоглу, Чолакоглу, Чобаноглу, Кяхяоглу и Топалоглу. 
Съществува едно широко разпространено предание, според което в далечното минало селото е възникнало в местността Долай (Платовидната местност), северно от сегашното село. Тази висока, плоска местност има продълговато било в посока северозапад-югоизток. От нея се откриват великолепни природни пейзажи към Герлово и Стара планина.Оттук могат да се наблюдават всички пътеки и подстъпи към селото. От северозапад и югоизток склонът е стръмен – местността завършва сдървени видове като дъб, бук, габър и др.издънки от някогашни изсечени и изкоренени широколистни гори…. Те обгръщат двата бряга на река Къшла дере. След около 500м тази малка рекичка излива водите си в каменното корито на река Тича от висок водопад, вляво от първия бетонен праг на Махрем кьопрю (Махремовия мост). 
От североизток и изток местността постепенно се слива с огромната поляна Кирезлик (Черешовата поляна). Оттук в посока югоизток, запад и северозапад започва една от най-големите махали на селото – Долна махала… 
….Устното предание на Хакиф Хюсемов хвърля друга светлина относно времето и мястото на възникване на село Ябланово. Според неговия разказ то било малко селце в местността Алван боба тюрбе. С течение на времето хората се излашили от пакостите на близката река Тича при проливни дъждове и бури.Поради тази причина те преминали на десния й бряг. Първите основатели на Долна махала били от рода Пътърлиеви, на Средна махала- от рода Дамадови и на Горна махала – от рода Молла Алиеви… 
…В книгата „Света гора Сливенска” , с автор Ив.Русев и Г.Ковачев се посочва че …селищата от Сливенско-Котленския балкански район през последната четвърт на XVв попадат в нахия Йеркеч- административна единица на Никополския санджак.През 1485г. тази нахия включва селата Катунище, Медвене и мезрите: Аблани с друго има Дикили таш (верояно днешното село Ябланово)… 
….По сведения на Андрей Андреев, историк и журналист, селото е принадлежало към земите на Герилград, който се намирал недалеч от днешния град Върбица. След преминаването с армията си на Джандарлъ Али паша през 1388г., градът и околните села били унищожени. Тогава някои от спасилите се семейства избягали към Котел и създали село Ябланово..."-Из "Щрихи към историята на село Ябланово" - Христо Ников, 2010г. ... източник: http://yablanovo.hit.bg Добре е да се синтезира най-важната част от тях и да се представи в статията.--Simin (беседа) 14:51, 13 януари 2013 (UTC)
thread_title: Цитати